CELEX: C2006/224/13
Language: sl
Date: 2006-09-16 00:00:00
Title: Zadeva C-514/04: Sodba Sodišča (drugi senat) z dne 13. julija 2006 (predlog za sprejetje predhodne odločbe Gerechtshof te Amsterdam — Nizozemska) — Uroplasty BV proti Inspecteur van de Belastingdienst/Douane district Rotterdam (Tarifna uvrstitev — Sterilni kosmiči polidimetil siloksana — Elastomer silikona — Pojem primarne oblike — Zdravilo — Embalaža — Pojem aparata, ki se vdela v telo )

16.9.2006   
            
            
               SL
            
            
               Uradni list Evropske unije
            
            
               C 224/8
            
         Sodba Sodišča (drugi senat) z dne 13. julija 2006 (predlog za sprejetje predhodne odločbe Gerechtshof te Amsterdam — Nizozemska) — Uroplasty BV proti Inspecteur van de Belastingdienst/Douane district Rotterdam
   (Zadeva C-514/04) (1)
   
   (Tarifna uvrstitev - Sterilni kosmiči polidimetil siloksana - Elastomer silikona - Pojem „primarne oblike“ - Zdravilo - Embalaža - Pojem „aparata, ki se vdela v telo“)
   (2006/C 224/13)
   Jezik postopka: nizozemščina
   Predložitveno sodišče
   Gerechtshof te Amsterdam
   Stranki v postopku v glavni stvari
   
      Tožeča stranka: Uroplasty BV
   
      Tožena stranka: Inspecteur van de Belastingdienst/Douane district Rotterdam
   Predmet
   Predlog za sprejetje predhodne odločbe — Gerechtshof te Amsterdam — Tarifna uvrstitev proizvoda Implant Macroplastique — Sterilna suspenzija za injiciranje iz trdnih delcev elastomera silikona za zdravljenje refluksa sečnega mehurja (ali ledvic)
   Izrek
   Prilogo I Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, kot je bila spremenjena z Uredbo Komisije (ES) št. 2388/2000 z dne 13. oktobra 2000, je treba razlagati tako, da je treba proizvod, kot je polidimetil siloksan, ki je sestavljen iz sterilnih kosmičev, posebej razvit in namenjen izključno, da se vdela v telo za zdravljenje bolezni in ki je embaliran na carini v vrečah po 1 kg, obravnavati kot aparat, ki se vdela v telo in ga je treba uvrstiti pod tarifno številko 9021 kombinirane nomenklature. Tak proizvod, katerega namen ni nadomestitev organa, temveč omogočiti mišici s hibo, da razvije vezno tkivo, je treba uvrstiti pod tarifno podštevilko 9021 90 90 kombinirane nomenklature.
   
      (1)  UL C 57, 5.3.2005.